हमले में स्टूडेंट की गई थी जान, मुख्य आरोपी गिरफ्तार
खरड़सिटी पुलिस ने चंडीगढ़ यूनिवर्सिटी घडुआं के स्टूडेंट निश्चल अलावत की हत्या के आरोप में फरार मुख्य आरोपी शुभम डागर को खानपुर चाैक के पास नाकाबंदी के दौरान गिरफ्तार कर लिया है। इससे पहले पुलिस दो अन्य आरोपियों रोहित संजय को गिरफ्तार कर चुकी है।
शुभम चंडीगढ़ यूनिवर्सिटी घडुआं का स्टूडेंट है। उसकी निश्चल कुछ अन्य छात्रों के साथ एक महीना पहले काॅलेज में किसी बात को लेकर कहासुनी हो गई थी। 24 फरवरी को निश्चल ने शुभम डागर को फोन करके कहा कि वह पिछले दिनों हुई कहासुनी के कारण हुए तनाव को खत्म करना चाहता है। शुभम ने उसे खरड़ अस्पताल रोड पर पेट्रोल पंप के पीछे मिलने को कहा। निश्चल अपने एक अन्य साथी के साथ बाइक पर रात को 11 बजे वहां पहुंचा। यहां पर पहले से ही हमला करने की योजना बनाकर बैठे शुभम उसके 15-16 दोस्तों ने दोनों पर हमला कर दिया। निश्चल के साथ आया उसका दोस्त किसी तरह भाग निकला, लेकिन निश्चल को इन युवकों ने घेर लिया और बुरी तरह पीटा।
आरोप है कि शुभम ने लोहे की रॉड निश्चल के सिर पर मारी, जिससे वह बेहोश होकर गिर गया। यह देख सभी मौके से फरार हो गए। आधे घंटे बाद निश्चल के दोस्त मौके पर पहुंचे और उसे खरड़ सरकारी अस्पताल ले गए। गंभीर हालत को देखते हुए उसे पीजीआई चंडीगढ़ रेफर किया गया, जहां इलाज के दौरान निश्चल की मौत हो गई थी।
{चंडीगढ़ यूनि. घडुआं के स्टूडेंट निश्चल की पीजीआई में हुई थी मौत
hin_Deva hin_Deva hin_Deva hin_Deva hin_Deva